Hiihdon Suomen-mestaruuskilpailut 1967

Hiihdon Suomen-mestaruuskilpailut järjestettiin vuonna 1967 kahdessa osassa eli Seinäjoella Jouppilanvuoren maastossa 4.–5. helmikuuta sekä Säämingin Aholahdessa (vuodesta 1973 osa Savonlinnaa) 17.–18. helmikuuta. Miesten viestissä hiihdettiin neljä osuutta aiemman kolmen sijaa.Eljanko & Kirjavainen, 1969, s. 299 Tasavallan presidentti Urho Kekkonen vieraili katsojana Savonlinnan kisoissa sunnuntaina 18. helmikuuta.

Tulokset
Miehet
15 kilometriä
 Sija Kilpailija Seura Aika1 Kalevi Laurila Tampereen Poliisi-Urheilijat 46.392 Kalevi Oikarainen Kuusamon Erä-Veikot 47.073 Jorma Kortelainen Jämsänkosken Ilves 47.514 Väinö Huhtala Jämsänkosken Ilves 47.585 Eino Huhtala Jämsänkosken Ilves 48.036 Niilo Väisänen Suonenjoen Vasama 48.15
Perjantaina 17. helmikuuta kisattiin Savonlinnassa Säämingin Aholahdessa SM-kisojen miesten 15 kilometriä. Tampereen Kalevi Laurila johti kisaa alusta loppuun. Puolimatkassa oli jo toisena Kuusamon Kalevi Oikarainen. Heistä 40 sekuntia jääneenä puolimatkassa olivat järjestyksessä Jämsänkosken Jorma Kortelainen, Suonenjoen Niilo Väisänen ja toinen jämsänkoskeläinen Väinö Huhtala. Lopussa Laurila lisäsi johtoaan Oikaraiseen, joka puolestaan piti selvän eron Kortelaiseen. Jämsänkosken Eino Huhtala nousi matkan toisella puoliskolla 10:nneltä sijalta viidenneksi. Edellisen vuoden mestari, Pellon olympiavoittaja Eero Mäntyranta ei osallistunut kisaan.

30 kilometriä
 Sija Kilpailija Seura Aika1 Hannu Taipale Vetelin Urheilijat 1.40.422 Kalevi Laurila Tampereen Poliisi-Urheilijat 1.41.143 Eero Mäntyranta Pellon Ponsi 1.41.334 Teuvo Hatunen Ounasvaaran Hiihtoseura 1.42.595 Kalevi Oikarainen Kuusamon Erä-Veikot 1.43.186 Kalle Mäkinen Helsingin Työväen Hiihtäjät 1.43.53
Sunnuntaina 5. helmikuuta kisattiin Seinäjoella Jouppilanvuoren maastossa SM-kisojen miesten 30 kilometriä. Katsojia kisapaikalla oli kaikkiaan 5 000. Pakkasta kisatilanteessa oli kahdeksan astetta. Kisassa puolimatkassa kärkeä piti 10 sekunnin erola Tampereen Kalevi Laurila ennen Vetelin Hannu Taipaletta. Puoli minuuttia Laurilasta ja Taipaleesta ennakkosuosikki Pellon Eero Mäntyranta. Maaliin tultaessa Taipale oli ohittanut Laurilan, josta Mäntyranta oli jäänyt 19 sekuntia.

50 kilometriä
 Sija Kilpailija Seura Aika1 Kalevi Laurila Tampereen Poliisi-Urheilijat 2.43.102 Hannu Taipale Vetelin Urheilijat 2.44.323 Raimo Hämäläinen Juvan Urheilijat 2.44.384 Arto Tiainen Mikkelin Hiihtäjät 2.45.505 Pentti Pesonen Kangasniemen Kalske 2.47.466 Erkki Hänninen Juvan Urheilijat 2.50.42
Sunnuntaina 19. helmikuuta kisattiin Savonlinnassa Säämingin Aholahdessa SM-kisojen miesten 50 kilometriä. Puolimatkaan asti kärkeä piti Helsingin Työväen Hiihtäjien Kalle Mäkinen, joka keskeytti puolimatkan jälkeen. Tässä vaiheessa Mäkisen takana ajallisesti lähituntumassa olivat Tampereen Kalevi Laurila, Vetelin Hannu Taipale ja Juvan Raimo Hämäläinen. Myös Kangasniemen Pentti Pesonen ja Mikkelin Arto Tiainen pysyttelivät lähituntumassa. Lopputuloksissa järjestys ei muuttunut, vaikka Raimo Hämäläisen kiri oli viedä hänet SM-hopealle ohi Hannu Taipaleen. Eroa jäi vielä kuusi sekuntia Taipaleen hyväksi. Paras TUL:n hiihtäjä oli Vesikansan Sovun Raimo Luumäki sijoittuessaan kahdeksanneksi. SFI:n paras puolestaan oli 16:nneksi sijoittunut Vörå IF:n Rurik Backlund. Kaikkiaan maaliin hiihti 41 hiihtäjää.

4 × 10 kilometriä, viesti
 Sija Joukkue Kilpailijat Aika1 Kuusamon Erä-Veikot  Unto Karjalainen  Olavi Ojala  Osmo Karjalainen  Kalevi Oikarainen 2.43.102 Juvan Urheilijat  Risto Muttilainen  Eino Kilpeläinen  Raimo Hämäläinen  Kalevi Hämäläinen 2.44.323 Mikkelin Hiihtäjät  Heimo Himanen  Tenho Himanen  Arto Tiainen  Veini Puttonen 2.44.38
Miesten viesti käytiin lauantaina 18. helmikuuta 39 joukkueen voimin. Ensimmäistä kertaa viesti hiihdettiin nelimiehisin joukkuein. Viestin ensimmäisellä osuudella kärjessä vaihtoon tuli Mikkelin Heimo Himanen tiiviissä tuntumassa Juvan Risto Muttilainen ja Kuhmon Kivan Martti Määttä. Lopullinen mestari Kuusamo oli tässä vaiheessa 9:s puoli minuuttia kärkeä jäljessä. Edellisten vuosien mestari ja ennakkosuosikki Jämsänkosken Ilves ja sen ensimmäinen viestinviejä Väinö Huhtala joutui kolariin, jossa katkaisi suksensa tullen vaihtoon sijalla 18 lähes minuutin jääneenä. Toisella osuudella Ounasvaaran Hiihtoseuran Teuvo Hatunen nosti seuransa ensimmäisen osuuden kuudennelta sijalta kärkeen 35 sekuntia ennen Juvaa, josta Kuusamo oli kolmantena puoli edelleen jääneenä. Kolmannella osuudella Kuusamo nousi kärkeen 10 sekuntia ennen Juvaa. Tällöin Kuusamon viestiä vei Osmo Karjalainen ja Juvan Raimo Hämäläinen. Heistä Mikkelin Arto Tiainen oli jäänyt minuutin. Maalissa Kuusamon ankkuri Kalevi Oikarainen lisäsi eroa toiseksi tulleeseen Juvan Kalevi Hämäläiseen minuutin. Mikkelin Veini Puttonen lähes tavoitti Juvan jääden vain 11 sekuntia. Seuraavat sijat menivät Ounasvaaran Hiihtoseuralle, Jämsänkosken Ilvekselle ja Tampereen Poliisi-Urheilijoille.

Naiset
5 kilometriä
 Sija Kilpailija Seura Aika1 Inkeri Kohonen Lemin Eskot 19.062 Saara Saarinen Lahden Hiihtoseura 19.123 Senja Pusula Laitasaaren Veto 19.174 Eira Huumarkangas Kyyjärven Kyky 19.195 Liisa Suihkonen Suonenjoen Vasama 19.266 Irma Hartikainen Jyväskylän Hiihtoseura 19.27
Sunnuntaina 5. helmikuuta kisattiin Seinäjoella Jouppilanvuoren maastossa SM-kisojen naisten 5 kilometriä. Naisten sarjan yllätysykkönen oli 28-vuotias, jo 14 vuotta kilpaa hiihtänyt, Lemin Eskojen Inkeri Kohonen. Hän voitti kuudella sekunnilla kokeneen Lahden Hiihtoseuran Saara Saarisen. Hänestä jäi viisi sekuntia Muhoksen Laitasaaren Senja Pusula. Täysin uusi nimi ja yllättäjä oli neljänneksi tullut Kyyjärven Kyvyn Eira Huumarkangas. Muita tunnettuja entisiä tai tulevia nimiä olivat 8:nneksi sijoittunut TUL:n Karhulan Veikot -seuraa edustanut Marjatta Kajosmaa, 9:nneksi sijoittunut Kokkolan GIF:n Eva Hög ja 11:nneksi sijoittunut Pertunmaan Ponnistuksen Siiri Rantanen.

10 kilometriä
 Sija Kilpailija Seura Aika1 Senja Pusula Laitasaaren Veto 37.342 Saara Saarinen Lahden Hiihtoseura 37.483 Marjatta Olkkonen Juvan Urheilijat 38.284 Eira Huumarkangas Kyyjärven Kyky 38.335 Liisa Suihkonen Suonenjoen Vasama 38.396 Kirsti Karvonen Kuusamon Erä-Veikot 38.46
Perjantaina 17. helmikuuta kisattiin Savonlinnassa Säämingin Aholahden maastossa SM-kisojen naisten 10 kilometriä. Muhoksen Laitasaaren Senja Pusula johti kisaa puolimatkassa selkeästi 20 sekunnilla ennen Lahden Saara Saarista ja Juvan Marjatta Olkkosta, joilla puolestaan selvä 20 sekunnin johto seuraaviin. Maaliin tultaessa Pusulan johto oli edelleen 14 sekuntia. Maaliin tulleiden järjestys oli edelleen sama eli SM-hopeaa Saarinen ja SM-pronssia Olkkonen. Entisistä kärkihiihtäjistä Sysmän Sisun Irmeli Nieminen oli 9. ja Kokkolan GIF:n Eva Hög 11.

3 × 5 kilometriä, viesti
 Sija Joukkue Kilpailijat Aika1 Leppävirran Viri  Marja Kosunen  Riitta Nyyssönen  Ritva Suomalainen 51.402 Suonenjoen Vasama  Ilona Korhonen  Raija Korhonen  Liisa Suihkonen 51.433 Juvan Urheilijat  Marjatta Purhonen  Anja Pylkkönen  Marjatta Olkkonen 51.45
Naisten viesti käytiin sunnuntaina 19. helmikuuta 18 joukkueen voimin. Ensimmäisen osuuden kärkisijan otti kokenut Siiri ”Äitee” Rantanen, joka nyt edusti Pertunmaan Ponnistusta. Toisella kärkeen nousi ensimmäisen osuuden jälkeen toisena ollut Leppävirran Riitta Nyyssönen. Häntä nopeammin hiihti Lahden Hiihtoseuran Meeri Husso, mutta sijoitus ei noussut 3:tta sijaa korkeammaksi. Leppävirran Ritva Suomalainen piti seuransa maaliin asti kärjessä kolme sekuntia ennen Suonenjoen Liisa Suihkosta ja Juvan Marjatta Olkkosta, joka ohitti lopussa Lahden Hiihtoseuran Saara Saarisen. Lahden jälkeen viidenneksi tuli Pertunmaan Ponnistus ja kuudenneksi Kuusamon Erä-Veikot.

Mäkihyppy
 Sija Kilpailija Seura Pisteet Hyppyjenpituudet1 Heikki Väisänen Kainuun Hiihtoseura 226,6  67,0 - 66,02 Niilo Halonen Lahden Hiihtoseura 222,5  67,0 - 65,03 Topi Mattila Kouvolan Hiihtoseura 221,4  66,0 - 65,04 Juhani Ruotsalainen Puijon Hiihtoseura 214,5  65,5 - 64,05 Seppo Reijonen Jyväskylän Hiihtoseura 212,9  64,5 - 64,06 Mikko Heino Lahden Hiihtoseura 211,7  63,0 - 66,0
Sunnuntaina 19. helmikuuta käytiin  Kajaanin hyppyrimäessä. Heikki Väisänen otti voiton kotimäessään Lahden Niilo Halosen ja Kouvolan Topi Mattilan ottaessa muut mitalit. Edellisen vuoden mestari Lahden Veikko Kankkonen kaatui hyppynsä, mikä pudotti hänet mestaruustaistosta.

Yhdistetty
 Sija Kilpailija Seura Pisteet  Mäenlasku ja hiihto 1 Esa Klinga Vierumäen Jytinä 434,70 195,0 + 229,7 2 Aarne Ylikorva Ounasvaaran Hiihtoseura 423,00  193,7 + 229,3 3 Ilpo Nuolikivi Kokkolan Veikot 417,80  177,8 + 240,0 4 Raimo Majuri Hämeenlinnan Hiihtoseura 412,6  181,3 + 231,3 5 Vesa-Pekka Sarparanta Kouvolan Hiihtoseura 412,2  189,2 + 223,0 6 Kauko Pusenius Lahden Hiihtoseura 411,7  187,4 + 224,3
Yhdistetyn kisa aloitettiin perjantaina 17. helmikuuta 31 yhdistetyn miehen voimin 15 km:n hiihdolla, jossa kärkisijan otti Kokkolan Ilpo Nuolikivi ennen Viipurin Urheilijoiden Urho Hämäläistä, Lammian Säkiän Raimo Suppulaa ja Hämeenlinnan Raimo Majuria. Hyvinä hyppääjinä tunnetut Vierumäen Esa Klinga ja Ounasvaaran Aarne Ylikorva eivät olleet juurikaan jääneet kärjestä. Seuraavana päivänä 22. helmikuuta hypätyssä yhdistetyn mäkikisassa Klinga ja Ylikorva nousivat hyvillä ja pitkillä hypyillään kärkikaksikoksi. Muita mäessä hyvin onnistuneita olivat Helsingin Hiihtoseuran Aarre Naaralainen ja Juhani Ormo. Hiihdon ykkönen Ilpo Nuolikivi säilytti SM-pronssin niukasti ennen Raimo Majuria. Kouvolan Vesa-Pekka Sarparanta paransi mäessä asemiaan sijoittuen viidenneksi. Hiihdon kärkijoukossa ollut Lammin Suppula putosi lopputuloksissa 17:nneksi. Myöhemmin uintivalmentajana tunnettu Helsingin Hiihtoseuran Kari Ormo oli loppusijoituksissa 23:s.

Lähteet

Viitteet

Luokka:Hiihdon Suomen-mestaruuskilpailut
Luokka:Vuoden 1967 urheilu
Luokka:Seinäjoen urheilutapahtumat
Luokka:Savonlinnan urheilutapahtumat